
   	МИНИСТЕРСТВО НА ОКОЛНАТА СРЕДА И ВОДИТЕ
	
        	РЕГИОНАЛНА ИНСПЕКЦИЯ ПО ОКОЛНАТА СРЕДА И ВОДИТЕ - ВРАЦА



КРАТКА ОБОБЩЕНА СПРАВКА ЗА КОНТРОЛНАТА ДЕЙНОСТ НА 
РИОСВ-ВРАЦА

Период 01.09.2026 г. – 30.09.2026 г.


	ПРЕДПРИЕТИ АДМИНИСТРАТИВНО НАКАЗАТЕЛНИ МЕРКИ ОТ РИОСВ-ВРАЦА ПРЕЗ МЕСЕЦ СЕПТЕМВРИ
 2026г.

През месец септември от експертите на РИОСВ-Враца са извършени общо 56 бр. проверки, като са проверени 53 обекта, извършващи дейност на територията на област Враца. От извършените проверки 47 броя са планирана с годишния план за контролна дейност и 8 броя са извънредни. Извършени са 2 броя проверки по постъпили в инспекцията сигнали.
Осъществен е последващ контрол по изпълнение на 5 бр. предписания, дадени за привеждане дейността на обектите в съответствие с нормативните изисквания.
През отчетния период с констативни протоколи са дадени общо 9 бр. предписания. 
За периода е съставен 1 бр. АУАН и е скючено едно споразумение.
· АУАН на физическо лице. Уловил екземпляр от вида пепелянка (Vipera ammodytes) и го изпратил като куриерска пратка до друго населено място. Нарушен е чл. 38, ал. 1, т. 6 от Закона за биологичното разнообразие. 
· Сключено е един брой споразумение по чл. 58“г“ от ЗАНН на 17.09.2026 г., за приключване на административнонаказателно производство по съставен акт за установяване на административно нарушение № 8-435-СД/17.09.2026 г. за нарушение на чл. 38, ал. 1, т. 6 от Закона за биологичното разнообразие, във връзка с чл. 125, ал. 1 от същия закон. Размер на наложената глоба по споразумението е 35,79 евро/ 70 лв., на основание чл. 58 „г“, ал. 8 от ЗАНН. 

Основните акценти в контролната дейност на РИОСВ-Враца през периода са:
· Изпълнение  на Годишен план за контролна дейност за 2026 г.;
· Извършена е проверка по изпълнение на условията на комплексно разрешително, издадено на оператора "Яйца и птици" АД, гр. Козлодуй, инсталация за интензивно отглеждане на кокошки носачки;
· Извършена е проверка от междуведомствена комисия във връзка с контрол по изпълнение на мерките и условията на одобрен актуализиран Доклад за безопасност на обект „Булгартрансгаз“ ЕАД, ПГХ – Чирен – предприятие с висок рисков потенциал;
· Извършени проверки по Закона за биологичното разнообразие – 6 бр.;
· Извършени проверки относно спазване законовите изисквания на ЗУО – 18 бр., в т. ч. относно чистотата на населени места - 9 бр.;
· Извършени проверки по документи по издадени становища за Екологична оценка – 7 бр.;
· Взето е участие в 4 бр. ДПК, 2 бр. комисии от различно естество и 1 бр. обучение в МОСВ, 1 бр. участие в ВЕЕС.

При анализ на регистрираните за м. септември от Автоматична измервателна станция „ЖП Гара”- Враца, концентрации на контролираните показатели влияещи върху качеството на атмосферния въздух на гр. Враца: фини прахови частици (ФПЧ10), серен диоксид, азотен диоксид, въглероден оксид и озон - не са установени превишения на допустимите норми. 
От Автоматична измервателна станция „ЖП Гара”- Враца по технически причини не са отчетени данни за следните периоди:
· по показателя ФПЧ10 от 00:00 ч. на 24.09.2026 г. до 12:00 ч. на 25.09.2026 г.;
· по показателя O3 от 01:00 ч. на 26.09.2026 г. до 24:00 ч. на 30.09.2026 г.
             
През периода 01.09.2026 – 30.09.2026 година в инспекцията са внесени: 
 - общо 35 бр. Уведомления за инвестиционни предложения, от които: 
 - Уведомления за инвестиционни предложения, подлежащи на процедура по реда на глава шеста на ЗООС – 3 бр. 
- Искане за преценяване на необходимостта от извършване на ОВОС – 5 бр. 
През горепосоченият период са издадени:
- Решения за преценяване на необходимостта от извършване на ОВОС, с характер на решенията „да не се извършва ОВОС” – 3 бр.
За периода са изготвени общо 28 броя писма до възложителите, в хода на процедурите по ОВОС и ЕО и във връзка с тяхното провеждане, както и в оперативния порядък на изпълнение на заложените цели по ОВОС и ЕО (до МОСВ, уведомителни писма относно провежданите процедури по ОВОС/ЕО, по писмени консултации по определяне на обхвата, съдържанието и формата на доклади за ОВОС/ЕО и оценка качеството на ДОВОС-процедури от компетентност на МОСВ и РИОСВ, за допълнителна информация, за смяна на възложител, за становища до БДДР-Плевен, РЗИ-Враца, ИАРА, за правно действие на издадено от директора на РИОСВ – Враца Решение за преценяване на необходимостта от извършване на оценка на въздействието върху околната среда, промяна на възложител и др.). 
За отчетния период няма отменени/потвърдени с влезли в сила решения (на МОСВ или съответен съд) по обжалвани актове по реда на глава VІ от ЗООС, издадено преди отчетния период. 
Във връзка с провеждане на текущ контрол в изпълнение на Плана за контролната дейност на 2026 г. на РИОСВ-Враца е извършена следното: 
- Извършени са 7 бр. планови проверки, във връзка с изпълнение на поставени условия в издадени от РИОСВ-Враца Становища по ЕО за ОУП на съответната община. 

През месец септември 2026г. в направление БРЗТЗ са постъпили 81 бр. уведомления (32 бр. ИП/П и 49 бр. уведомления за ГСП). 
При осъществяването на превантивния и последващ контрол, с цел опазване на защитените зони от мрежата Натура 2000 в областта, през периода е извършено следното:
Във връзка с постъпилите уведомления за ИП/ППП, са издадени:
· 1 бр. Решение по ОС по реда на чл.31 от Закона за биологичното разнообразие и Глава втора от Наредбата за ОС: Решение № ВР-10-ОС/28.09.2026 г. за ИП, попадащо в границите на защитена зона BG0000166 „Врачански Балкан“ за опазване на природните местообитания и на дивата флора и фауна, и BG0002053 "Врачански Балкан" за опазване на дивите птици;
· 56 бр. писма по чл. 2, ал.2 от Наредбата за ОС, за преценяване вероятността от въздействие върху защитените зони, за инвестиционни предложения, планове, програми и проекти, извън обхвата на Глава шеста от ЗООС;
· За 5 бр. ИП, попадащи в обхвата на Глава шеста на ЗООС, е извършена процедура по преценяване на вероятната степен на значително отрицателно въздействие върху защитените зони, по реда на глава III от Наредбата за ОС и е представено становище, което е част от издадените решения по реда на ЗООС;
· Изготвени са писма в отговор на постъпили заявления от граждани и институции, както следва: във връзка със закупуване на техника; за смяна НТП на поземлени имоти; за определяне местоположението на имоти спрямо защитени природни обекти и наличието на режими и забрани, и др.;
· Актуализирани са регистрите за процедираните ИП, ППП постъпили през периода в инспекцията, относно местоположението им спрямо защитените зони, етап на реализация и др.;
· През месеца са извършени 5 /пет/ бр. контролни проверки на терен, на защитени зони по смисъла на ЗБР: за опазване на природните местообитания и на дивата флора и фауна  - BG0000517 "Портитовци-Владимирово", обявена със Заповед РД-295/31.03.2021 г. на МОСВ (обн. ДВ, бр. 47/04.06.2021г.), BG0000527 "Козлодуй", обявена със Заповед РД-296/31.03.2021 г. на МОСВ (обн. ДВ, бр. 47/04.06.2021г.) и BG0000508 „Река Скът“, обявена със Заповед № РД-49/ 17.01.2024 г. на министъра на околната среда и водите (обн. в Държавен вестник, бр. 10 от 0202.2024г); за опазване на дивите опазване на дивите птици - BG0002009 «Златията», обявена със Заповед № РД-548/05.09.2008г на министъра на околната среда и водите (обн. ДВ, бр. 83/2008 г. ), изм. и доп. Заповед № РД-69/28.01.2013 г. (обн. ДВ, бр. 10/2013 г ) и BG0002053 "Врачански Балкан", обявена със Заповед № РД-801/2008г на министъра на околната среда и водите (обн. ДВ, бр. 105/2008 г.).  
При извършените проверки не са установени нарушения в режимите на защитените зони, определени със заповедите за обявяването им. Не е установено увреждане или замърсяване в резултат на антропогенни дейности, незаконни сечи или др. вид дейности, които не са съгласувани от страна на инспекцията.
През отчетния период, при осъществяване на контролната дейност, относно спазването на режимите, ограниченията и забраните, определени със заповедите за обявяване, Закона за защитените територии и Плана за управление на природен парк са проверени следните защитени територии:
· 1 бр. планова проверка на защитена местност „Борованска могила“, за опазване на характерен ланшафт. Не са констатирани нарушения.
· 1. бр. извънредна проверка на резерват „Врачански карст“, за опазване на уникален карстов комплекс с живописни пейзажи, в землището на гр. Враца, общ. Враца, във връзка с писмо на Окръжна прокуратура Враца.
	При проверката е установено нерегламентирано навлизане в резерватната територия извън трасетата на съществуващите пътеки за посетители. В обходения участък е установено, че е оформена лесно проходима туристическа пътека, като на места част от храстовата и дървесно-храстова растителност е отсечена за осигуряване на проходимост. В местността „Манастирски дол“, земл. гр. Враца и с. Паволче, е  монтирана мраморна плоча с надпис, мраморен кръст с надпис „Христо Ботев 1848-1876“ и дървен мост. В момента на проверката не е установено лицето, извършило монтажа.
	При установяване на лицето/лицата, извършили констатираните при проверката факти и обстоятелства, от страна на инспекцията ще бъде образувано административнонаказателно производство и наложена административнонаказателна санкция на нарушителите. 
От паркова охрана към РИОСВ-Враца е извършена 1 бр. планова проверка на резерват „Врачански карст“, при която не са установени нарушения в режима на защитената територия, съгласно ЗЗТ и заповедта за обявяване.
Извършени са 2 бр. планови проверки на Общините Мизия и Криводол, по отношение на издадените през текущата година позволителни за ползване на лечебни растения на основание чл. 22 от Закона за лечебните растения. От страна на общинските администрации от началото на текущата година не са издавани позволителни за ползване на лечебни растения, съобразно което не са установени нарушения на екологичното законодателство.
Проверен е билкозагтвителен пункт на територията на гр. Враца. Не са констатирани нарушения.
Извършен е есенен мониторинг на сънливци в двете пробни площи в землищата на с. Долна Бешовица и с. Драшан, съгласно Програмата за мониторинг на биологичното разнообразие през 2026 г. Установени бяха индикации за присъствие на вида чрез наличие на внесени листа и мъхове, а в три от къщичките бяха установени екземпляри на голям сънливец и горски сънливец. В рамките на мониторинга бяха подменени 16 компрометирани къщички с нови, предоставени от ИАОС.
Във връзка с постъпил сигнал за задържан жив екземпляр от вида пепелянка (Vipera ammodytes) е съставен Акт за установяване на административно нарушение. Установено е, че мъжкият екземпляр е уловен в с. Чирен и поставен в пластмасова бутилка, след което е направен опит да бъде изпратен като куриерска пратка до с. Брежани, като е декларирано невярно съдържание на пратката. Пепелянката е защитен вид, включен в Приложение № 3 към Закона за биологичното разнообразие.

Във връзка с достъпа на обществеността до процедурите по ОВОС/ЕО, на интернет страницата на РИОСВ- Враца са поддържани съответните информационни масиви, като са изготвяни и съответните съобщения за тях. 
Своевременно са изготвяни протоколите, във връзка с удостоверяване поставянето и свалянето от таблото на инспекцията на издадените Решения по глава шеста от ЗООС, по отношение достъп на обществеността чрез таблото на инспекцията.
Специализираните програмни Публични регистри (онлайн) по ОВОС и ЕО са актуализирани своевременно с данни за текущите процедури.  
На 18 септември 2026 г. по повод Европейската седмица на мобилността, Регионалната инспекция по околната среда и водите – Враца организира инициатива, насочена към насърчаване на активното придвижване и отговорното отношение към околната среда.
Експерти от РИОСВ-Враца извършиха пешеходен преход по маршрут „Враца-Скакля-Войводин дол“, който преминава през територията на резерват „Врачански карст“. По време на прехода експертите почистиха замърсени участъци с отпадъци по маршрута, с което допринесоха за подобряване на състоянието и привлекателността на природната среда. Инициативата е своеобразно напомняне, че чистата природа зависи не само от инстутициите, но и от личното отношение и отговорността на всеки човек.
Европейската седмица на мобилността насърчава хората да преосмислят начина, по който се придвижват, и да избират по-активни и щадящи околната среда алтернативи. Преходът сред природата е един от най-простите начини да бъдем активни, като същевременно се наслаждаваме на природните богатства около нас.

На 21 септември 2026 г. в рамките на Европейската седмица на мобилността, Регионална инспекция по околната среда и водите – Враца продължава инициативите, насочени към насърчаване на отговорното придвижване и опазване на околната среда.
Второто мероприятие, организирано от екоинспекцията се проведе с децата от Детска градина „Слънце“, гр. Враца. Малките участници се включиха с интерес и настроение в образователната среща, посветена на транспорта, чистия въздух и безопасността на пътя.
Експертите запознаха децата с темата за чистата околна среда и устойчивото придвижване, като им обясниха как транспортът влияе върху природата. Мобилността обаче не е само начинът, по който стигаме от едно място до друго. Тя е и отговорност. Затова експертите на РИОСВ-Враца припомниха на децата основните правила за безопасно движение по пътищата – как трябва да пресичаме, защо е важно да се движим на определените за това места и да бъдем внимателни като пешеходци.
А когато ученето преминава в игра, знанията се запомнят още по-лесно. Децата се превърнаха в малки творци и заедно създадоха пъстра картина чрез лепене, в която намериха място различни превозни средства и начини на придвижване.
Инициативата показа, че разговорът за опазването на околната среда може да започне още в най-ранна възраст – с игра, въображение и любопитство.

гр. Враца 3000, ул. ”Екзарх Йосиф” № 81
тел/факс: (+35992) 629211; riosv-vr@riosv-vr.com
http://riosv.vracakarst.com

